મોદીએ વિયેટનામના પ્રવાસમાં તેમના શેડયૂલ હેઠળ સૌથી પહેલા શહીદ જવાનોનાં સ્મારક સ્થળ પર જઈને શ્રદ્ધા સુમન અર્પણ કર્યાં હતાં. ત્યારબાદ વિયેટનામના રાષ્ટ્રપતિ ભવનમાં મોદીનું ઔપચારિક સ્વાગત કરવામાં આવ્યું હતું. બાદમાં વિયેટનામના વડા પ્રધાન ગુયેન જુઆન ફુક અને મોદી વચ્ચે અનેક મુદા પર ચર્ચા થઈ હતી. સૂત્રોનાં જણાવ્યા અનુસાર બંને દેશ વચ્ચે ૧ર કરાર પર હસ્તાક્ષર થયા હતા. આ સમજૂતી સંરક્ષણ, આરોગ્ય અને સ્પેસ સાથે સંકળાયેલી છે. મોદીએ વિયેટનામને સંરક્ષણ માટે ૫૦ કરોડ ડોલર એટલે કે રૂ.૩૩૨૮ કરોડ આપવાની જાહેરાત કરી હતી.